TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
237/2026. (VII.30.) Kt. sz. 
határozata

A személyi felelősség megállapítása és kártérítési igény érvényesítése Makkai Jánosnéval szemben a Kornisné Liptay Elza Szociális és Gyermekjóléti Központban végzett duális képzéssel összefüggésben


Tiszavasvári Város Önkormányzata Képviselő-testülete a közalkalmazottak jogállásáról szóló 1992. évi XXXIII. törvény 82. § (1) alapján  „A személyi felelősség megállapítása és kártérítési igény érvényesítése Makkai Jánosnéval szemben a Kornsiné Liptay Elza Szociális és Gyermekjóléti Központban végzett duális képzéssel összefüggésben” tárgyban az alábbi határozatot hozza:

I. Megállapítja, hogy a Kornisné Liptay Elza Szociális és Gyermekjóléti Központ által végzett duális képzés során – 2021. júniustól 2021. decemberig szakképzési hozzájárulás, majd 2022. januártól 2025. júliusig a szociális hozzájárulási adókedvezmény hibás számítása miatt - az intézmény által megigényelt összegű állami támogatás egy része megalapozatlan volt, nem felelt meg a vonatkozó jogszabály szerinti számítási módnak. 
Ennek következtében – az önrevíziót követően a jogosulatlanul igényelt adókedvezmény visszafizetéséhez kacsolódóan – a Kornisné Liptay Elza Szociális és Gyermekjóléti Központnál 550.654 forint késedelmi pótlék, 17.817.000 forint bírság, mulasztási bírság, és önellenőrzési pótlék megfizetésével összesen 18.367.654 Ft. fizetési kötelezettség keletkezett.
[bookmark: _GoBack]II.1 Kezdeményezi, hogy Makkai Jánosné (születési hely, idő: -----------, ----.--.--., anyja neve: ---- ---- lakcíme: ---- -------------, ------ u. -.) volt intézményvezetővel szemben az alábbi kártérítési igény kerüljön érvényesítésre a Kornisné Liptay Elza Szociális és Gyermekjóléti Központ által az 550.654 forint késedelmi pótlék, és 17.817.000 forint bírság, mulasztási bírság, és önellenőrzési pótlék, összesen: 18.367.654 forint összegben felmerült kár megtérítése iránt: 
· Makkai Jánosnéval szemben 5.510.296 Ft. azaz ötmillió-ötszáztízezer-kettőszázkilencvenhat Ft. kártérítési igény
II.2 Felhatalmazza a polgármestert, hogy intézkedjen a Kornisné Liptay Elza Szociális és Gyermekjóléti Központ volt intézményvezetője felé Makkai Jánosnéval szembeni kártérítési igény érvényesítése iránt, a vonatkozó jogszabályok figyelembevételével. 
A kártérítési igény érvényesítésére a közalkalmazotti jogviszonyban okozott kár megtérítésére vonatkozó jogszabályi keretek között kerüljön sor. 

